Deia er nok den smukkeste landsby på Mallorca, og i den by er det nok dette hus, der ligger med den smukkeste udsigt. Det er et held at få lov til at leje et hus som dette.
Foruden udsigten vil vi fremhæve: venlige Antonio, der modtog os punktligt ved døren, da vi ankom. Fuld flexibilitet og imødekommenhed omkring sen ankomst og sen afrejse. Den rolige beliggenhed og samtidige nærhed til restauranterne i Deia. Ca. 20 restauranter inden for 500 m, og der er et højt niveau på byens spisesteder, uden at det er dyrt. Købmand med frisk morgenbrød hver dag kun 400 meter væk. Gåafstand til havet - en halv time til fods ad meget smuk sti til lille stenstrand i bugt med to restauranter. Parkering lige ved døren. Gode senge. Alt i udstyr. Fin wifi. Magelige udemøbler.
Aircon kun i stueetagen, ikke nede etagen med soveværelserne, men det var ikke noget problem her i oktober.
Huset findes let, hvis man fra hovedgaden i Deia drejer fra mod Hostal Miramar, så kommer man lige forbi huset på højre hånd efter 300 meters kørsel ad den smalle vej.